**ТЕХНИЧЕСКА ПРОФЕСИОНАЛНА ГИМНАЗИЯ**

**„НИКОЛА ЙОНКОВ ВАПЦАРОВ”**

1. **гр. Радомир, общ. Радомир, обл. Перник, ул. “Цар Освободител” №1,**

**тел. 077780559,** [www.tpg-radomir.com](http://www.tpg-radomir.com) **, e-mail:** info-1403656@edu.mon.bg

**П О Л И Т И К А**

**за личните данни на Техническа професионална гимназия „Никола Йонков Вапцаров“ гр. Радомир**

Техническа професионална гимназия /ТПГ/ „Н. Й. Вапцаров“ гр. Радомир като администратор на лични данни, обработва лични данни, необходими за конкретни, точно определени и законни цели – обучение, възпитание и социализация на ученика, нормативно установени в чл. 3 на ЗПУО и чл.9 на Наредба № 8/11.08.2016 г. на МОН за информацията и документите за системата на предучилищното и училищно образование

Училището спазва принципа за забрана на обработване на специални категории данни съгласно чл. 5, ал. 1 от ЗЗЛД (разкриване на расов или етнически произход; разкриване на политически, религиозни или философски убеждения; членство в политически партии или организации; сдружения с религиозни, философски и политически цели и др.)

**С каква цел обработваме личните данни и на какви правни основания?**

Училището обработва личните данни само за целите, за които са събрани, и не ги използва за други цели. Тези цели са изцяло свързани с организиране на учебния процес, подпомагане на обучението, издаване на документи, отговарящи на държавните образователни изисквания.

Като образователна институция ние имаме законово задължение да поддържаме Регистър за учениците, които се обучават в училището, да издаваме удостоверения за завършен клас, документи за завършена степен на образование – удостоверения първи и втори гимназиален етап, дипломи за средно образование, свидетелства за професионална квалификация. Тези документи имат задължителни атрибути и по закон съдържат по-голям набор от лични данни като: ЕГН, дата и място на раждане, постоянен адрес, снимка и др.

Имаме законовото задължение да обработваме лични данни на учениците и родителите им при получаване на стипендии.

Училището има задължение да осигурява сигурността и безопасността на територията на училището, което включва и заснемането на изображения чрез системата за видеонаблюдение. При необходимост ще бъдем длъжни да споделим тази информация с правоохранителните органи.

Данните на членовете на Обществения съвет се обработват в изпълнение на законови задължения.

При никакви обстоятелства училището няма да разкрива информация или данни, които:

* биха причинили вреда на ученика
* биха посочили, че ученикът е или е бил обект на злоупотреба или има риск от това, освен когато разкриването не би било в най-добрия интерес на ученика;
* биха позволили друго лице да бъде идентифицирано, освен ако лицето е служител на училището или лицето не е дало съгласие, или е разумно в обстоятелствата да се разкрие информацията без съгласието. Изключението от разкриването не се прилага, ако информацията може да бъде редактирана така, че името или идентификационните данни на лицето да бъдат премахнати

**Какви са нашите задължения като администратор на лични данни?**

* да защитаваме личните данни чрез подходящи мерки за сигурност;
* да уведомяваме органите за нарушения на сигурността на личните данни;
* да документираме обработването на личните данни;
* да водим подробни записи за дейностите по обработка на данните и получаване на съгласие

**Лични данни, които събираме**

1.Училището събира следните групи лични данни за учениците:

* физическа идентичност - трите имена,  ЕГН,  постоянен  адрес,  телефони, месторождение,
* образование – вид на образованието, място на придобиване на образованието, номер на удостоверение, диплома за средно образование, свидетелство за професионална квалификация и дата на издаването им;
* семейна идентичност – имена на родителите, адреси, телефони
* медицински данни – име и фамилия на личен лекар, телефон за връзка, медицински документи във връзка с извиняване на отсъствия по болест, освобождаване от часовете по физическо възпитание и спорт.

Личните  данни  се  събират,  обработват  и  съхраняват на  хартиен и/или  електронен носител.

2.Училището събира лични данни и на персонала, работещ в училището съгласно законовите изисквания и в обема, който е предвиден – физическа идентичност, социална идентичност, информация за здравословното състояние и съдимост.

3. Училището събира лични данни за лицата, които кандидатстват за работа в училището – физическа идентичност, образователен статус, информация за здравословното състояние и съдимост.

4. Училището събира лични данни за лицата, с които има сключени граждански договори – физическа идентичност.

5. В училището се осъществява видеонаблюдение с охранителна цел, при което се обработват данни за физическа идентичност на лицата, посещаващи училището, само по отношение образно разпознаване.

**Колко дълго съхраняваме личните Ви данни?**

Вашите лични данни се съхраняват за различни периоди от време, но само толкова дълго, колкото е необходимо за постигане на целите, за които сме ги събрали. Сроковете за съхранение на архиви с лични данни са определени със Закона за държавния архив, Закона за счетоводството и Наредба № 8/11.08.2016 г. на МОН за информацията и документите за системата на предучилищното и училищно образование.

След изтичане на законовите срокове за съхранение на личните данни, те се унищожават по определения ред.

**На кого предоставяме личните данни ?**

Училището има законово задължение да предоставя личните данни на:

* РУО – Перник и МОН
* НОИ, НАП и Инспекция по труда - като работодател
* ОДМВР - при определени условия за предотвратяване на измама или престъпление
* Съдебни органи, контролни органи и държавни институции – при изпълнение на законовите им правомощия.

**Какви права имат лицата субект на лични данни?**

* Информираност (във връзка с обработването на личните им данни от администратора);
* Достъп до собствените си лични данни;
* Коригиране (ако данните са неточни);
* Изтриване на личните данни (право „да бъдеш забравен“);
* Ограничаване на обработването от страна на администратора;
* Преносимост на личните данни между отделните администратори;
* Възражение спрямо обработването на негови лични данни;
* Право на защита по съдебен или административен ред, в случай, че правата на субекта на данни са били нарушени.

**Защитени ли са личните данни?**

Училището прилага организационни и технически мерки, за да защити събраните лични данни. Прилагат се процедури и мерки за сигурност, за да предотвратим неупълномощен достъп. Данните, които събираме, се съхраняват на хартиен носител и в електронен вид.

Хартиените носители са с ограничен достъп, изрично и персонално разрешен от директора на училището за определени служебни лица и се съхраняват в помещения и на места, които са под режим на заключване и оборудвани със сигнално-охранителна техника.

Личните данни на електронни носители се съхраняват на компютри с оторизиран достъп и индивидуални пароли за достъп.

**Ред за упражняване на правата**

Редът за упражняване на правото на достъп, правото на изтриване, коригиране или ограничаване наобработването е чрез подаване на писмено искане до директора на училището.

Администраторът предоставя на потребителя информация относно действията, предприети във връзка с искането, без ненужно забавяне и във всички случаи в срок от един месец от получаване на искането. При необходимост този срок може да бъде удължен с още два месеца, като се взема предвид сложността и броя на исканията. Училището информира субекта на данните за всяко такова удължаване в срок от един месец от получаване на искането, като посочва и причините за забавянето или за причините да не се предприемат действия и за възможността за подаване на жалба до Комисията за защита на личните данни и търсене на защита по съдебен ред.

Имате право и на жалба за начина, по който се обработват данните Ви до надзорния орган Комисия за защита на личните данни, София 1592, бул. „Проф. Цветан Лазаров” № 2 или [www.cpdp.bg](http://www.cpdp.bg).

**Прехвърляне между държави**

ТПГ „Н. Й. Вапцаров“ гр. Радомир не прехвърля обработваните лични данни извън страната.

**Контакти**

Ако имате въпроси по отношение защитата на данните, можете да се обърнете към ТПГ „Н. Й. Вапцаров“ гр. Радомир и нашето длъжностно лице по защита на данните Росица Борисова на следните адреси:

гр. Перник, ул. „Рига“ № 1

Имейли:  **info-1403235@edu.mon.bg**

 **dlzd\_obrazovanie@abv.bg**

 Тел:  +359 076/ 67 29 47

 +359 0877 456 032